هبتدي بكلمة رغبة
اعتقد أن الرغبة هي كل حاجة بالنسبة لي ومن وجهة نظري
الرغبة هي اللي بتحركني للحاجات
ناحية الناس أو حتى ناحية شغلي
يعني شغلي له علاقة بالرغبة أنا ممثلة وكوميديانة
ولو ما عنديش الرغبة في شئ ما بعملهوش
في العلاقات برضوا الرغبة هي أول حاجة
فالرغبة أهم حاجة في حياتي
المساواه
ما اعتقدش أن المساواه موجودة
يعني
عشت في مصر وبلاد كتيرة في الشرق الأوسط وأوروبا
ودلوقتي عايشة في لوس أنجلوس في كاليفورنيا في أمريكا
عمري ما شفت حتة فيها مساواه ١٠٠٪
الناس بتتكلم كتير عن المساوه بين الستات والرجالة
ولو أنت لسه بتتكلم عن ده
ده معناه أنك لسه جواك جندر
وأنك لسه بتبصلي على أني أنثى مش كإنسان
فمش شايفة أن المساواه موجدة خالص
عمري ما شفتها
يا ريت يحصل في يوم
مصر وأمريكا شبه بعض جدا
بيعاملوا الستات تقريبا بنفس الطريقة
طبعا هناك عندك حقوق أكتر
بس برضوا نفس الحاجة
أنا بحارب عشان حقوقي هنا وهناك برضوا
فأنا مش عايزة احارب خلاص أنا عايزة الناس تكون طبيعية معايا
يعاملوني كإنسانة طبيعية ما ييقكروش في الجندر
ما تبصش على توجهي الجنسي
ما تسألنيش عن ديني والطريقة اللي بمارس بيها حياتي
سيبك مني، مش بس عشان أنا ست لازم يتوجهلي اتهامت
فأنا زهقت من الموضوع
جيبت أخري من كل العالم
يعني، كفاية
لو سمحتوا عاملوني كبني آدمة
بس كده حطوا الجندر بتاعي على جنب
بس كده